stanford-oval/wikipedia huggingface dataset:
דיפלו
ביוגרפיה

דיפלו נולד במיסיסיפי, גדל באזורים שונים בדרום ארצות הברית והושפע מתרבויות מקומיות רבות. הוא החל את לימודיו באוניברסיטת מרכז פלורידה ואז עבר לפילדלפיה לטובת לימודי המשך באוניברסיטת טמפל. במהלך לימודיו שם צבר מוניטין כ-DJ, והוציא את האלבום הראשון שלו, "פלורידה", בשנת 2004.
לאחר ששמעה את אחד משיריו בשנת 2004, פנתה M.I.A. לדיפלו בזמן שתקלט במועדון "פאבריק" בלונדון לאחר שבמקרה הוא ניגן בזמן שהיא נכנסה למועדון את הסינגל שלה "Galang", אותו השיג מעובד במגזין המוזיקה הלונדוני "i-D".
בהתייחסם לפגישתם הראשונה, אמרו השניים:
M.I.A: היה במוזיקה שלו משהו חסר בית. היא לא השתייכה לאף ז'אנר מסוים, שזה מה שאנשים כל הזמן אמרו לי על המוזיקה שלי: השירים שלך לא מתאימים לשום מקום. לכן יצאתי למשימה משוגעת למצוא אנשים נוספים כאלה, כי כך נוכל להקים יחד בית.
דיפלו: מלבד זה שאני בחור לבן מפילדלפיה והיא בחורה סרי לנקית מלונדון, כל השאר היה זהה; שנינו בוגרי לימודי קולנוע, נהגנו להאזין לאותה המוזיקה כאשר היינו ילדים, אנחנו הולכים באותו כיוון ביצירה המוזיקלית שלנו כרגע. זה היה מדהים.
השניים החלו בקשר רומנטי שנמשך תקופה מסוימת, ויצרו שיתוף פעולה במיקסטייפ "Piracy Funds Terrorism Vol. 1". מאז יציאתו של המיקסטייפ הם ערכו שיתופי פעולה נוספים בשירים אחדים, ודיפלו תקלט במהלך סיבוב ההופעות של אלבומה "Arular" בשנת 2005. ב-2007 התעמתה M.I.A. עם אמצעי התקשורת סביב מה שהרגישה כמניעים נסתרים של עיתונאים להפיץ מידע שגוי אודות חלקו של דיפלו בתקליטיה.
הסגנון המוזיקלי ביילה פאנק (המכונה גם "פאנק קריוקה", "פאבלה פאנק" או "פאנק דו ריו") היה תחום שעניין את דילפו במיוחד. הוא נחשף אליה לראשונה כאשר תקלט במסיבה פרטית יחד עם צוות "Hollertronix" ומאז השתמש בסימפולים וקטעים מהשירים הללו במספר גדול של הפקות. דיפלו נחשב לאחד האישים המרכזיים אשר ייבאו את הביילה פאנק מברזיל לארצות הברית, ולאחר שביקר בריו דה ז'ניירו ב-2004 הוא הוציא מספר מיקסים אשר הציגו את הסגנון לראשונה למאזינים בצפון אמריקה. בנוסף, הסגנון בא לידי ביטוי באופן בולט בעבודתו המשותפת עם M.I.A. על האלבום "Piracy Funds Terrorism Vol. 1". במטרה למשוך תשומת לב נוספת לביילה פאנק, הפיק דיפלו בשנת 2009 סרט דוקומנטרי על הסגנון תחת השם "Favela on Blast".
דיפלו ערך שיתופי פעולה עם אמנים נוספים מפילדלפיה, כגון סנטוגולד, ספאנק רוק, אמנדה בלאק ומלוצ'ה, וכן עם ההרכב הצרפתי ג'אסטיס. בשנת 2006 הוא הקים חברת תקליטים משלו בשם "Mad Decent" ובה החתים את הרכב הביילה פאנק בונדה דה רול ואת הראפר "Blaqstarr" מבולטימור. בשנת 2009 חנך שיתוף פעולה עם הדיג'יי סוויטץ', אותו הכיר דרך העבודה על M.I.A., תחת השם מייג'ור לייזר (Major Lazer) ואלבומם הראשון תחת שם זה הוקלט בג'מייקה.
ב-3 במאי 2018, הוציאו לראשונה הרכב בשם "LSD" את השיר "Genius", ההרכב היה מורכב מ-דיפלו, סיה, ו-לברינת'. כשבוע לאחר מכן ב-10 במאי ההרכב הוציאו שיר נוסף בשם "Audio" ב-8 באוגוסט ההרכב הוציאו שיר בשם "Thunderclouds".
ב-16 באוגוסט 2019, הוציא את השיר "Heartless", יחד עם מורגן וולן. בשנת 2020 השתתף כשחקן בדמותו של ריצ'י ויליאמס בסרט המוזיקלי-רומנטי האמריקאי "לגעת בכוכבים" בכיכובה של דקוטה ג'ונסון.
ב-13 בדצמבר 2019, הוציא את השיר "On My Mind", יחד עם סיידפיס.
ב-24 ביוני 2020, הוציא את השיר "Looking for Me", יחד עם פול וולפורד (אנ') וקארין לומקס.
ב-21 ביולי 2023, הוציא את הסינגל "Heartbroken", בהשתתפות ג'סי מורף ופולו ג'י.
דיסקוגרפיה

| --- | --- |
 אלבומי אולפן 2004: Florida  2020: Diplo Presents Thomas Wesley, Chapter 1: Snake Oil  2020: MMXX  2022: Diplo אלבומי הופעה 2005: Live in Montreal מיני אלבומים 2003: Epistomology  2004: Newsflash  2004: Diplo Rhythm  2007: iTunes Session  2012: Express Yourself  2013: Revolution  2018: California  2018: Europa  2019: Higher Ground  2020: Do Si Do:  אלבומי אוסף 2005: FabricLive.24  2009: Decent Work for Decent Pay  2010: Blow Your Head: Diplo Presents Dubstep  2010: Chasing the Dragon  2011: Riddimentary: Diplo Selects Greensleeves  2014: Random White Dude Be Everywhere מיקסטייפים 2003: AEIOU  2004: Piracy Funds Terrorism  2007: AEIOUT Two  2008: Top Ranking: A Diplo Dub
הערות שוליים

↑  Cordor, Cyril. "Diplo - Biography". Allmusic. Retrieved 2009-02-22.
1 2  Dan DeLuca,"Musical Diplo-mat", The Philadelphia Inquirer, Jan 19, 2006, Pg C01
↑  "Diplo Biography". NME. Time Warner. Retrieved 2009-02-22.
1 2 3  Pytlik, Mark (April 4, 2005). "Interview: Diplo". Pitchfork Media. Retrieved July 22, 2008.
↑  "Biography for Maya Arulpragasam", IMDb, Retrieved 2010-06-20
↑  Thomson, Paul (2007). "M.I.A. Confronts the Haters". Pitchforkmedia. Retrieved 2007-12-10.
↑  McKinnon, Matthew (2005-03-03). "Tigress Beat". CBC. Retrieved 2008-10-23.
↑  Wolk,Douglas (December 17, 2004). "Booty Call". The Village Voice. Retrieved February 14, 2008.
↑  Boynton, Sean-Paul (August 3, 2006). "M.I.A.: Earth-spaning innovator goes her own way". BeatRoute. Retrieved November 9, 2008.
| --- | --- |
בקרת זהויות :  NLI: 987008353489305171  BnF: cb16513417m (data)  GND: 1023528053  ISNI: 0000 0001 2008 3948  LCCN: no2008116520  MusicBrainz: a56bd8f9-8ef8-4d63-89a4-794ed1360dd2  VIAF: 171136721   WorldCat (עם VIAF): 171136721
דונווצ'ה

דונווצ'ה (בהונגרית: Dunavecse) היא עיר בנפת קונסנטמיקלוש שבמחוז באץ'-קישקון בדרום־מזרח הונגריה. עד לשואה הייתה בה קהילה יהודית.
כמו ביישובים רבים באירופה, גם בדונווצ'ה חלה ירידה באוכלוסייה. כך בשנת 1990 חיו בעיר 3,867 תושבים ובשנת 2022 חיו בעיר רק 3,839 תושבים.
שמה של דונווצ'ה הוזכר במסמכים לראשונה בשנת 1332.
יהודי דונווצ'ה

יהודים התיישבו לראשונה בדונווצ'ה בתחילת המאה ה-19, בתמיכת בעלי האחוזה במקום. רוב יהודי העיר עסקו במסחר, בעיקר בשיווק תוצרת חקלאית. ובמקום היו בית עלמין, חברה קדישא, בית כנסת ואגודת נשים. הקהילה השתייכה לזרם הנאולוגי.
לפני פרוץ מלחמת העולם השנייה דרשו השלטונות לסגור את בית הכנסת בעיר, בתואנה שהמבנה אינו בטוח. במפקד הקהילות של יהודי הונגריה סיפרו מנהיגי הקהילה על הקשיים הכלכליים שיש ליהודי העיר, בין היתר בגלל גיוס חלק מהתושבים:
”אנו מציינים שהוצאותינו בשנת 1943 לא היו מכוסות בהכנסותינו... הסיבה העיקרית לכך היא ש-9 מאחינו ואחיותינו התגייסו לשירות עבודה ונמצאים שם עד היום, כמובן שלא הייתה להם אפשרות לשלם.”
ב-22 במאי 1944, אחרי כניסת הגרמנים להונגריה, רוכזו יהודי העיירה בחצר בית הכנסת, ואחרי כמה ימים הועברו לגטו קלוצ'ה (KALOCSA), יחד עם יהודי הכפרים שבסביבה. בתחילת יוני 1944 שולחו למחנה ההשמדה אושוויץ.
אחרי המלחמה שרדו וחזרו מאוושוויץ 12 מבני הקהילה, אך הם התפזרו וב-1947 בוטלה הקהילה רשמית.
| שנה | מספר היהודים בעיר | כלל האוכלוסייה |
| --- | --- | --- |
| 1880 | 197 | 4,713 |
| 1910 | 144 |  |
| 1920 | 103 |  |
| 1930 | 94 |  |
| 1941 | 74 | 4,377 |
הערות שוליים

↑  נתוני הכפר באתר הלמ"ס ההונגרי
↑  תיעוד יהודי דונווצ'ה שנרצחו בשואה
↑  דונווצ'ה בפנקס הקהילות הונגריה
↑  מפקדי האוכלוסין של יהודי הונגריה, 1993
| יישובים במחוז באץ'-קישקון |
| --- | --- | --- |
| ערי המחוז |  קצ'קמט •  באיה |  |
| ערים |  באצ'אלמאש •  דונווצ'ה •  • האיוש Hajós •  איז'אק •  יאנושהלמה •  קלוצ'ה •  קצל •  קרקאג'האזה •  קישקרש •  קישקונפלדיהאזה •  קישקונהלש •  קישקונמאישה •  קונסנטמיקלוש •  לאיושמיז'ה •  מייקוט •  שולט •  שולטוואדקרט •  סבדסאלאש •  טיסקצ'קה •  טומפה Tompa |  |
| כפרים | מדראש • דושנוק • אגשג'האזה • בלוסג • פלשלאיוש • פילפהאזה • פילפיאקב • הלווציה • יאקבסאלאש • קונברץ' • קונסאלאש • ניארלרינץ • לדאנבנה • וארושפלד • אורגוואן • באצ'בוקוד • באצ'סלש • צ'יקריה • קטימאר • קונבאיה • מאטטלקה • טטהאזה • באצ'סנטגיירג' • באטמונושטור • צ'אטאליה • צ'אבוי • דאבוד • דונפלווה • ארשקצ'נאד • ארשקהלמה • פלשסנטאיוואן • גרה • הרצגסאנטו • נג'ברצ'קה • נמשנאדאודבר • שיקשד • סרמלה • ושקוט • אפושטג • דונאג'האזה • קונדץ' • קונפסר • סלקסנטמארטון • צ'ויושפאלוש • טאש • יאסנטלאסלו • קמפץ • מוריצגאט • באצ'בורשוד • באטיה • דראגסל • דונפטאי • דונסנטבנדק |  |
| יישובים בנפת קונסנטמיקלוש |
| --- | --- | --- |
| יישובים | קונסנטמיקלוש • אפושטג • דונאג'האזה • דונווצ'ה • קונדץ' • קונפסר • סבדסאלאש • סלקסנטמארטון • טאש |  |
| --- | --- |
בקרת זהויות :  NLI: 987007564771405171  LCCN: n84094212  VIAF: 154820074   WorldCat (עם VIAF): 154820074
דיפלודוקוס הלורום

| דיפלודוקוס הלורום |
| --- | --- |
   איור של דיפלודוקוס הלורום
תקופה
יורה עליון, 154–144 מיליון שנה לפני זמננו PreЄ Є O S D C P T J K Pg N       
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: זוחלים
על־סדרה:: דינוזאוריה
סדרה:: בעלי אגן דמוי לטאה
אינפרא־סדרה:: זאורופודה
משפחה:: דיפלודוקיים
סוג:: דיפלודוקוס
מין:: דיפלודוקוס הלורום
שם מדעי
 Diplodocus hallorum

מודל של דיפלודוקוס בבזל
דיפלודוקוס הלורום (שם מדעי: Diplodocus hallorum) הוא מין גדול במיוחד של הדינוזאור הזאורופוד דיפלודוקוס. דיפלודוקוס הלורום חי בסוף תור היורה מתקופת הקימרדג'יאן (Kimmeridgian) עד תקופת הטיתוריאן (Tithonian), בין 154 מיליון ל-144 מיליון שנה לפני זמננו.
כשנתגלה, הוא נחשב לאחד הדינוזאורים הגדולים ביותר על פני אדמות. הוא היה גדול כל כך, עד ששמו שניתן לו הוא סיסמוזאורוס (תרגום: לטאה מרעידת אדמה). דיפלודוקוס הלורום היה דינוזאור צמחוני. בתחילה, חשבו שדיפלודוקוס הלורום מהווה סוג נפרד (סיסמוזאורוס), אך מחקרים שבוצעו לאחרונה הראו שמדובר במין גדול של דיפלודוקוס וב-2004 שונה שמו ל-דיפלודוקוס הלורום. גם הערכות על גדלו קטנו באופן ניכר, ועומדות כעת על אורך של 32 מטרים (105 רגל) ומשקל של 27 טון מטרי.
תיאור וגילוי

השם "סיסמוזאורוס" ניתן לשלד חלקי שנתגלה ב-1979 בניו מקסיקו וכלל חוליות, אגן וצלעות.
אבני הקיבה שלכאורה נמצאו ליד המאובנים נראו כחלוקי נחל. הגילוי זכה להכרה רשמית ב-1991. כחבר בסוג "דיפלודוקוס" דיפלודוקוס הלורום היה שייך למשפחת הדיפלודוקיים. כמוהם, היו לו נחיריים בקצה האף (למרות שחורי הנחירים בגוגולת היו בחלק העליון של ראשו) ורגליו הקדמיות היו קצרות במקצת מרגליו האחוריות.
גודל

כאשר תואר לראשונה ב-1991, דייוויד ג'ילט חישב שאורכו של דיפלודוקוס הלורום הגיע עד 54 מטרים (177 רגל), דבר ההופך את הפרט הבודד הזה לדינוזאור השני בארכו שהתגלה, שני בארכו לאמפיקוליאס פרג'ילימוס שמעט מאוד מאובנים נתגלו ממנו, ויש המשערים שאף הוא היה לא אחר מאשר דיפלודוקוס בעל אורך שיא של "בסביבות 73 מטרים" הערכות לגבי משקלו נקבו במספרים גבוהים של עד 113 טונות. בחלוף הזמן, תיאורים והערכות אלו התבררו כמוגזמים. מחקרים אחרונים מראים שאורכו היה רק 32 מטרים (105 רגל) (קצר מהסופרזאורוס) ושמשקלו היה בין 22 ל-27 טונות (קל יותר מהסופרזאורוס ומהאפטוזאורוס). הערכות אלה מתבססות על ממצא המראה שחוליית הזנב הענקית שנמצאה הייתה ממוקמת קדימה יותר בזנב מאשר ג'ילט העריך. המחקר מראה שבשלד השלם של הדיפלודוקוס שנמצא במוזיאון קרנגי להיסטוריה של הטבע בפיטסבורג, פנסילבניה שעליו ההערכה של הדיפלודוקוס הלורום הסתמכה, חוליית הזנב ה-13 הייתה שייכת לדינוזאור אחר, דבר שהביא לסטייה של כ-30 אחוזים בהערכות.
ראו גם

דיפלודוקוס
דינוזאורים
הערות שוליים

↑  Lucas, S.G., Spielman, J.A., Rinehart, L.A., Heckert, A.B., Herne, M.C., Hunt, A.P., Foster, J.R., and Sullivan, R.M. (2006). "Taxonomic status of Seismosaurus hallorum, a Late Jurassic sauropod dinosaur from New Mexico", in Foster, J.R., and Lucas, S.G.: Paleontology and Geology of the Upper Morrison Formation. New Mexico Museum of Natural History and Science (bulletin 36), 149-161. ISSN 1524-4156.
↑  David Lambert. The Ultimate Dinosaur Book. New York: Doring Kindersley. ISBN 1-56458-304-X.
↑  Reappraisal of Seismosaurus, A Late Jurassic Sauropod Dinosaur from New Mexico
↑  Witmer, Lawrence M., 2001, "Nostril Position in Dinosaurs and Other Vertebrates and Its Significance for Nasal Function." Science 293: 850-53.
↑  הזהוי שלו עם הדיפלודוקוס נזכר בערך זה אמפיקוליאס ובמאמר משנת 2015 הנזכר בו בעניין תקפות שמו.
↑  "around 73 meters" מקור: https://www.deviantart.com/palaeozoologist/journal/Amphicoelias-fragillimus-bigger-than-you-think-221544713
דיולה רוז'אוולדי

| --- | --- |
 לידה:  1822 באיה, הונגריה 
 פטירה:  18 באוגוסט 1861 (בגיל 39 בערך) פשט, ממלכת הונגריה 
 מדינה:  הונגריה 
 מקום קבורה:  בית הקברות היהודי ברחוב קוזמה 
 
דיולה רוז'אוולדי (בהונגרית: Rózsavölgyi Gyula; באיה, 1822 – פשט, 18 באוגוסט 1861) היה מוציא לאור של מוזיקה יהודי-הונגרי, מייסד חברת רוז'אוולדי ושות', חברה להוצאה לאור של מוזיקה ולארגון קונצרטים, החברה והחנות המפורסמת שלה קיימות עד היום במרכז בודפשט. הוא היה בנו של הכנר והמלחין מרק רוז'אוולדי.
ביוגרפיה

החברה של דיולה רוז'אוולדי, שביססה על המוניטין שלה בעיקר על פרסום מוזיקה של מלחינים הונגרים, הפכה למו"ל המוזיקה הגדול ביותר בממלכת הונגריה במחצית השנייה של המאה ה-19. בתחילת שנות ה-50 של המאה ה-19, החברה שלו כבר ארגנה קונצרטים כעסק. רוז'אוולדי נפטר ב-18 באוגוסט 1861, בשעה שש בבוקר, והובא למנוחות למחרת אחרי הצהריים של ה-19 באוגוסט בבית הקברות היהודי של העיר פשט. החברה והחנות מתפקדים באותו המקום ברובע 5 במרכז בודפשט כבר כמעט 200 שנה. בתקופת השלטון הקומוניסטי חנות זו הייתה אולי היחידה בכל הונגריה שמכרה תקליטים ביידיש ותקליטי חזנות בעיקר בהוצאת חברת סופראפון (Supraphon)(אנ') הצ'כית, של קולומביה (Columbia) וויקטור (Victor) של (HMV (His Master's Voice. החנות מכרה גם תווים לכל סוגי כלי הנגינה וספרים בנושאי מוזיקה בשפות רבות.
ראו גם

לקסיקון מוזיקלי ברוקהאוס-רימן. עורך: דלהאוס, קרל ואגנברכט, הנס היינריך. הוצאת מוזיקה, 1983-1985.
מו"לים למוזיקה הונגרית ופעילותם 1774–1867. המכון למוזיקולוגיה, האקדמיה ההונגרית למדעים, 1989.
לקסיקון ביוגרפי הונגרי חדש. עורך ראשי. לאסלו מרקו. מועדון ספרים הונגרי. ISBN 963-547-414-8
לקריאה נוספת

לקסיקון ביוגרפי הונגרי. עורכת ראשית אגנש קניירש. 1978-1991 ISBN 963-05-6422-X
דיולה רוז'אוולדיi. אינדקס ביוגרפי הונגרי. המוזיאון הספרותי פטפי.
לקסיקון יהודי הונגרי. 1929. עורך פטר אויווארי. דיולה רוז'אוולדי
הערות שוליים

↑  Halálesete bejegyezve a pesti neológ izr. hitközség halotti anyakönyve 405/1861. folyószáma alatt.
| --- | --- |
בקרת זהויות :  GND: 1042734054  VIAF: 305271106   WorldCat (עם VIAF): 305271106
דורוג

דורוג (בהונגרית: Dorog) היא עיירה קטנה בחבל מרכז טרנסדנוביה, בצפון הונגריה, בקרבת העיר אסטרגום והגבול עם סלובקיה. היא שוכנת במרחק 38 קילומטרים מהרובע המרכזי (בלווארוש) בבודפשט.
אטימולוגיה

שם העיירה, דורוג, מגיע מהמילה הסלאבית הבלתי פורמלית "drugъ" (דרוג), שמשמעותה "אח", חבר או פרטנר.
היסטוריה

העמק שבין הרי פיליש להרי גרצ'ה מיושב כבר מהתקופה הנאוליתית. דרך צבאית רומאית שמובילה מערבה מבודפשט (אקווינקום) עברה בדורוג. כשמלך הונגריה ישב באסטרגום במהלך המאה ה-11 והמאה ה-12, דורוג הייתה מקום מושבם של טבחיו. שם המקום, דורוג, הופיע לראשונה בתיעוד משנת 1181.
היישוב שהתקיים בדורוג הושמד בפלישה העות'מאנית להונגריה במהלך המאה ה-16, והוא נשאר לא מיושב עד שנת 1649, בה יישבו אותו גרמנים, אליהם הצטרפו הונגרים מאוחר יותר.
במהלך המאה ה-18 חזרה דורוג לשגשג, דבר שהתגבר במהלך המאה ה-19 בעקבות פונדק ששכן בה, על תוואי שבין בודה לווינה. ב-1900 היו בדורוג 1966 תושבים, מהם 1,369 גרמנים, 477 הונגרים ו-55 סלובקים. במהלך השלטון הקומוניסטי התהפך המאזן הדמוגרפי בעיר והיא הפכה לעיר הונגרית, בעקבות גירוש הגרמנים מהעיר לאחר מלחמת העולם השנייה.
הרחוב הראשי בעיר שופץ בשנת 2006 והוקמה בעיר תחנת רכבת שמהווה חלק מהרכבת הפרברית שמתחילה בניוגטי פאייאודבר בבודפשט ומסתיימת באסטרגום.
בעיר התקיימה קהילה יהודית.
ילידי המקום

ג'רג' ראושר (בהונגרית: Rauscher György; דורוג, 29 באפריל 1902 – קומארום, 3 באוקטובר 1930) היה צייר יהודי-הונגרי.
ערים תאומות

הערים התאומות של דורוג הן:
רומניה פליצני, רומניה
סלובקיה ז'יראני, סלובקיה
גרמניה ונדלינגן, גרמניה
גרמניה מריאנברג, גרמניה
הערות שוליים

↑  Varsik, Branislav (1977). Osídlenie košickej kotliny III (בסלובקית). Bratislava: Slovenská akadémia vied. p. 446.
↑  Kiss, Lajos (1978). Földrajzi nevek etimológiai szótára (בהונגרית). Budapest: Akadémiai. p. 185.
↑  "Külkapcsolatok". dorog.hu (בהונגרית). Dorog. נבדק ב-2021-03-23.
| --- | --- |
בקרת זהויות :  NLI: 987007562133605171  GND: 4323392-2  LCCN: n82263726  MusicBrainz: 0104f9ae-4b31-4677-b109-8a0745b1ac7e  NKC: ge1142870  VIAF: 146612858   WorldCat (עם VIAF): 146612858
דיליפ שאנגווי

| --- | --- |

 לידה:  1 באוקטובר 1955 (בן 68) מומבאי, הודו 
 מדינה:  הודו 
 מקום מגורים:  מומבאי 
 השכלה:  אוניברסיטת קלקוטה  Bhawanipur Education Society College  The Bhawanipur Gujarati Education Society School 
 מעסיק:  סאן פארמה 
 פרסים והוקרה:  הודי השנה של CNN-News18 (2011)  פאדמה שרי למסחר ולתעשייה 
 
דִילִיפּ שַׁאנְגְוִוי (בהינדי: दिलीप संघवी, באנגלית: Dilip Shanghvi, נולד: ב-1 באוקטובר 1955) הוא מיליארדר ואיש עסקים הודי. הוא ייסד את ענקית התרופות סאן פארמה(אנ').
חיים מוקדמים וקריירה

דיליפ נולד בעיירה הקטנה אמרלי בגוג'ראט. הוא קיבל תואר ראשון במסחר מאוניברסיטת קולקטה. 
הוא החל לעבוד בחנות של אביו למכירת תרופות בקולקטה, והגיע למסקנה שעדיף לו לייצר תרופות בעצמו, במקום למכור תוצרת של אחרים.
הוא הקים את חברת התרופות סאן פארמה עם הון עצמי של 10,000 רופיות בשנת 1982 בעיר ואפי(אנ'). כיום החברה היא יצרנית התרופות הגדולה בהודו.
בשנת 1997 רכש את חברת קראקו פארמה האמריקאית. ובשנת 2007 רכש באמצעות חברתו סאן את חברת תרו תעשייה רוקחית הישראלית. שאנגווי הוביל את סאן פארמה להיות יצרנית התרופות הגנריות החמישית בעולם.
בשנת 2014 רכש חברה הודית "מעבדות רנבקסי" בסכום של 4 מיליארד דולר. בשנתיים האחרונות הונו האישי שמושקע במניות חברת סאן הצטמצם לאחר שמנהל המזון והתרופות האמריקאי (FDA) מצא בעיות איכות באתר הייצור המרכזי של החברה בהודו.  נכון לפברואר 2018 הונו האישי עומד על 12.2 מיליארד דולר.
הערות שוליים

1 2  דיליפ שאנגווי, באתר פורבס, ‏26 פברואר 2018
ערך זה הוא קצרמרבנושא אישים. אתם מוזמנים לתרום לוויקיפדיה ו.
דיסוננס קוגניטיבי

בפסיכולוגיה חברתית ובחקר העמדות, דיסוננס קוגניטיבי (או צְרִיר הַכָּרָנִי) הוא מצב שבו חשיבתו של האדם מתמודדת עם סתירה וקונפליקט. התאוריה טוענת כי אצל בני האדם טמון רצון חבוי שמטרתו לשמור על עקביות בין עמדותיהם ותפיסותיהם לבין התנהגותם בפועל.
תאוריות של עקביות

תאוריית הדיסוננס הקוגניטיבי, שנהגתה על ידי לאון פסטינגר בשנות החמישים, טוענת כי שמירה על עקביות היא מניע מרכזי של האדם. אדם המאמין בעמדה מסוימת אך פועל בצורה המנוגדת לעמדה זו, יחוש תחושה בלתי נעימה של דיסוננס, מעין היעדר הרמוניה. תחושה זו תדרבן אותו לשנות את פועלו, או להתחיל להאמין בעמדה חדשה, כדי להקטין את הדיסוננס (הקונפליקט) בין העמדה להתנהגות. לחלופין, ידורבן האדם להתאים את התנהגותו לעמדה שבה הוא מחזיק. לדוגמה, חייל הנשלח למשימה שאינו מאמין בה יגבש מחדש את עמדתו, כך שהמשימה תיראה לו הכרחית וצודקת; או שיתחמק מהמשימה (או אפילו יחבל בה) על מנת להתאים את התנהגותו לעמדתו.
תאוריה מתחרה, של הפסיכולוג דריל בם, היא שהאדם מתבונן בהתנהגות של עצמו כצופה מהצד ומסיק ממנה על עמדותיו ודעותיו. לפי תאוריה זו, העמדות הולכות בעקבות המעשים. ההבדל בין התאוריות הוא, שלפי דריל בם אין צורך בעוררות ובתחושת אי נעימות כדי שעמדה תשתנה בשל הצורך בעקביות.
תאוריות של עקביות > תימוכין אמפיריים

תאוריות אלו מסבירות מספר ממצאים מחקריים. כך, למשל, במחקרם הידוע של לאון פסטינגר וג'יימס קרלסמית': משתתף בניסוי משעמם שהסכים, תמורת סכום כסף פעוט, לומר לחבריו שהניסוי מעניין, אכן סבר באמת ובתמים שהניסוי היה מעניין. אך אם שולם לו סכום גדול כדי שיציג את הניסוי כמרתק בפני חבריו, דעתו הייתה שהניסוי דווקא משעמם. בממצא זה יש סתירה לביהביוריזם – דווקא כאשר הסכום גדול ואמור ליצור התניה חיובית, הניסוי נמצא כלא מעניין. ההסבר, לפי תאוריות הדיסוננס, הוא שנוצרת סתירה בין ראיית האדם את עצמו כאדם הגון לבין השקר שאמר. אם ניתן לאדם תשלום גדול תמורת הכזב, הוא משלים איתו, אך אם הסכום הוא קטן – עליו לשכנע את עצמו שהניסוי אכן היה מעניין.
לפי תאוריית התפיסה העצמית של בם, אין האדם יודע אם הניסוי מעניין או לא. אם הסכים, תמורת סכום פעוט, לומר לחברו שהניסוי מעניין – סימן שהניסוי באמת היה מעניין.
לשתי התאוריות נמצאו תימוכין אמפיריים, אך שתיהן אינן מסבירות ממצא מפתיע: התאמת העמדות להתנהגות קודמת מתקיימת אפילו אצל אנשים שאינם מודעים להתנהגות הקודמת, בשל אמנזיה או סיבה אחרת.
תאוריות של עקביות > השלכות נוספות

לתאוריות הדיסוננס והתפיסה העצמית יש חשיבות ברורה בפסיכולוגיה של החינוך. מתן פרס גדול לילד או עונש כבד, כתמריץ לקידום ביצוע פעולה, יביא אותו להתניית הפעולה שעשה בשכר או בעונש, ולא במניע פנימי. לפיכך, ההתנהגות לא תופנם. בהתאם לתאוריות אלה, מוטב לקדם התנהגות באמצעות מחמאה ובאמצעות פרסים ועונשים מינוריים, כאלו שלא יפריעו לייחוס פנימי של ההתנהגות (לפי תאוריית התפיסה העצמית), או יעודדו דיסוננס שבסופו תופנם ההתנהגות (לפי תאוריית הדיסוננס הקוגניטיבי).
ניבוי נוסף על פי תאוריית הדיסוננס הוא, שאחרי הכרעה בין שתי אפשרויות, תיראה האפשרות שנבחרה לבסוף כטובה ומוצלחת. ייווצר דיסוננס בין הידיעה על אפשרות הבחירה השנייה לבין עובדת אי בחירתה, ותוצאתו – שינוי עמדה לכיוון צידוד בדרך שננקטה בסופו של דבר.
לתאוריית הדיסוננס חשיבות גם בהסבר התנהגותן של כתות, כאשר נבואה שעליה הכריז מנהיגן – התבדתה. לעיתים קרובות, כאשר הלכידות בהן גבוהה ואמונתן חזקה, דווקא אז הן מתחילות ביתר עוז להפיץ את תורתן ועושות מאמץ גדול לגייס חברים נוספים. נראה שבמקרים אלו, הערעור הנגרם על ידי הסתירה בין המציאות למצופה גורם לתחושת דיסוננס. התוצאה היא צורך של האדם להוכיח או להפריך לעצמו את אמיתות האמונה שבה הוא אוחז, והדרך לעשות זאת היא באמצעות הצגת עמדותיו על מנת לבחון את תגובות סביבתו, בניסיון לקבל דחיה או הסכמה חברתית .
בדרך כלל הדבר יבוצע באמצעות שכנוע פעיל של אחרים (כך למשל, נתן העזתי החל לנסוע בין קהילות ישראל במטרה לשכנע בשבתאות רק אחרי התאסלמות שבתי צבי).
מרכיבים מגבירי דיסוננס קוגניטיבי
עוצמת הדיסוננס – ככל שעוצמת האמונות גדולה יותר, כך נוצר דיסוננס גדול יותר.
כאשר אנו נדרשים להשקיע יותר בדבר מסוים ולבסוף מסתבר שהדבר היה ללא הצדקה והתוצאה נשארה כמות שהיתה, הדיסוננס גובר.
ככל שהאיזון בין מרכיבי העמדה נמוך יותר, כך הדיסוננס גבוה יותר.
ראו גם

הצדקת המאמץ
דיסוננס לאחר קבלת ההחלטה
הערות שוליים

↑  צְרִיר הַכָּרָנִי במילון פסיכולוגיה (תשנ"ד), באתר האקדמיה ללשון העברית
↑  Festinger, L., A Theory of Cognitive Dissonance, California: Stanford University Press, 1957
↑  Festinger, L., & Carlsmith, J.M. (1959). Cognitive consequences of forced compliance. Journal of Abnormal and Social Psychology, 58(2), 203–210.
| פסיכולוגיה חברתית |
| --- | --- | --- |
| ענפי מחקר | שכנוע • קונפורמיות • תוקפנות • משיכה בין אישית (אנ') • דעות קדומות • אלטרואיזם • השפעות הקבוצה • העדפות חברתיות • סכסוך • רגש • אמפתיה • עמדות • ייחוסים חברתיים • קוגניציה חברתית • מוטיבציה • פוביה ממגע |  |
| מושגי יסוד | סכמה • היוריסטיקה • הערכה עצמית • שנאת אי-שוויון • תורת הערך • שנאת סיכון • תאוריה של תודעה • אפקט ההילה • רושם ראשוני • השערת העולם הצודק • תאוריית הצדקת המערכת • תאוריית החליפין החברתי • תאוריית השליטה החברתית • הטיה לטובת העצמי • הטיית האישוש • הטיית הצופה המשתתף • זוהר חמים (אנ') • טעות הייחוס הבסיסית • דיסוננס קוגניטיבי • נבואה המגשימה את עצמה • הערכה עצמית • אפקט הזרקור • אפקט הקונצנזוס השגוי • אפקט מעל הממוצע • צידוק יתר • התאוריה הדו גורמית של הרגש (אנ') • פיזור אחריות • בורות פלורליסטית • תאוריית התסכול-תוקפנות • חבלה עצמית • תאוריית שיפור העצמי  • תאוריית ההשוואה החברתית • סמכותנות • זרימה • קיטוב קבוצתי (אנ') • קבוצת פנים וקבוצת חוץ • תאוריית התפיסה העצמית • מודל המעגל המורכב של הרגשות • חוכמת ההמונים • פסיכולוגיה של השקר • תחושת סוכנות • סטריאוטיפ • דה-אינדיבידואציה • ניהול הרושם • ניטור עצמי • משא ומתן • תאוריית הלמידה החברתית • תאוריית רמת ההבנייה (אנ') |  |
| אישים בולטים | ליאון פסטינגר • דריל בם • סטנלי שכטר • ג'רום זינגר (אנ') • ליסה פלדמן בארט • פול אקמן • סולומון אש • פיליפ זימברדו • ג'יימס ראסל • שלום שוורץ • אלברט בנדורה • נירה ליברמן |  |
| תחומי מחקר קרובים | פסיכולוגיה ארגונית • כלכלה התנהגותית • נוירופסיוכלוגיה חברתית • נוירוכלכלה • פסיכולוגיה פוליטית • ניהול • פסיכולוגיה צבאית |  |
| --- | --- |
בקרת זהויות :  NLI: 987007283911205171  BnF: cb11978103j (data)  GND: 4164464-5  LCCN: sh85027753  NKC: ph481729  SUDOC: 027821625
דיוויזיית הפאנצר ה-17 (ורמאכט)

| --- | --- |
סמל הדיוויזיה
סמל הדיוויזיה
 פרטים
 מדינה:  גרמניה הנאצית גרמניה הנאצית
 שיוך:  ורמאכט ורמאכט
 סוג:  שריון
 אירועים ותאריכים
 תקופת הפעילות:  1 בנובמבר 1940 – 8 במאי 1945 (4 שנים)
 מלחמות:  מלחמת העולם השנייה
 פיקוד
 מפקדים
דיוויזיית הפאנצר ה-17 (בגרמנית: 17. Panzer-Division) הייתה דיוויזיה משוריינת של הוורמאכט במהלך מלחמת העולם השנייה. הדיוויזיה לחמה בחזית המזרחית בקרבות רבים ביניהם: הקרב על מוסקבה, מבצע סערת חורף, קרב קורסון-צ'רקאסי ומבצע ויסלה-אודר.
היסטוריה > החזית המזרחית -1940-1941

הדיוויזיה הוקמה ב-1 בנובמבר 1940, כאשר הדיוויזיה ה-27 הוסבה להיות דיוויזיה משוריינת. מרבית חיילי הדיוויזיה גויסו מאזור בוואריה ושוואביה. כמפקד הדיוויזיה הראשון מונה הנס-יירגן פון ארנים. כהכנה לקראת מבצע ברברוסה, סופחה הדיוויזיה לקורפוס הפאנצר ה-47, שהיה חלק מארמיית הפאנצר השנייה של היינץ גודריאן. ב-28 ביוני 1941 נפצע פון ארנים בקרבות, וכמחליפו הזמני מונה קרל ריטר פון ובר.
הדיוויזיה חצתה את הבוג המערבי ונעה דרומה אל מינסק שם יצרה קשר עם ארמיית הפאנצר השלישית. הדיוויזיה השתתפה בקרב ביאליסטוק-מינסק, וב-9 ביולי רשמה לעצמה הישג של השמדת 100 טנקים של הצבא האדום ביום אחד באזור אורשה. לאחר מכן חצתה הדיוויזיה את נהר הדנייפר מדרום לאורשה, והשתתפה בקרבות המגננה של הצבא האדום דרומית לסמולנסק בין יולי לספטמבר של אותה שנה. ב-17 ביולי נפצע גם ובר קשה בקרבות ליד סמולנסק, וכמפקד הדיוויזיה החדש מונה וילהלם פון תומה. תומה פיקד על הדיוויזיה במהלך קרב קייב, שהסתיים בניצחון גרמני מוחץ ולאחריו נכבשה מרבית אוקראינה בידי הצבא הגרמני. בינתיים החלים פון ארנים, ולאחר החלמתו, ב-4 בספטמבר 1941 את עיטור צלב האבירים של צלב הברזל, וב-15 בספטמבר 1941 חזר לפקד על הדיוויזיה.
באוקטובר, השתתפה הדיוויזיה בקרב על מוסקבה. ב-15 באוקטובר כבשה את בריאנסק, התרכזה באזור אוריול, והייתה מעורבת בניסיון כושל ללכוד את טולה. ב-5 בדצמבר פתחו הסובייטים במתקפת נגד, וב-8 בדצמבר נסוגה הדיוויזיה לאחר שהגיעה לנקודה 120 ק"מ דרומית-מזרחית למוסקבה. הדיוויזיה התבססה בעמדות צפונית-מזרחית לאוריול, ושם נשארה עד קיץ 1942.